**Sopronnémeti Község Önkormányzata Képviselő-testületének**

**3/2017. ( II. 16.) önkormányzati rendelete**

**az Önkormányzat 2017. évi költségvetéséről**

Sopronnémeti Község Önkormányzata Képviselő-testülete az Alaptörvény 32. cikk (2) bekezdésében meghatározott eredeti jogalkotói hatáskörében, az Alaptörvény 32. cikk (1) bekezdés f) pontjában meghatározott feladatkörében eljárva a következőket rendeli el:

**A rendelet hatálya**

1. **§**

A rendelet hatálya a képviselő-testületre és az önkormányzati feladatokhoz tartozó funkciókra terjed ki.

 **A költségvetés előirányzatai**

**2. §.**

1. A képviselő-testület az Önkormányzat 2017. évi költségvetését

 38 145 e Ft költségvetési bevétellel

 63 581 e Ft költségvetési kiadással

 25 436 e Ft költségvetési finanszírozási

 egyenleggel állapítja meg.

1. Az egyenleg fedezetére finanszírozási bevételként az előző évi költségvetési maradványból: 17411 e Ft működési célú és 8025 e Ft felhalmozási célú felhasználást irányoz elő.

**Az önkormányzat költségvetési bevételei**

**3. §.**

 A 2. §-ban megállapított bevételi főösszeg forrásonkénti, funkció szerinti megbontását az 1.) -1/A melléklet tartalmazza.

**Az önkormányzat költségvetési kiadásai**

**4. §.**

 (1) A 2.§-ban megállapított kiadási főösszeg forrásonkénti, funkció szerinti megbontását a 2.) és 2/A melléklet tartalmazza.

(2) Az Önkormányzat feladatonkénti előirányzatai a kötelező feladatokat, önként vállalt feladatokat, állami, államigazgatási feladatokat tartalmazza.

(3) A képviselő-testület az Önkormányzat működési és felhalmozási célú bevételi és kiadási előirányzatok bemutató mérlegét a 3.) melléklet alapján állapítja meg.

(4) A képviselő-testület megállapítja, hogy az Önkormányzatnak 2017. évben hitelállománya nincs (4. melléklet).

(5) Az Önkormányzat által nincs adott közvetett támogatás.

(6) Az Önkormányzatnak nincs többéves kihatással járó döntése, kötelezettsége.

**Költségvetési létszám**

  **5. §**

(1)Az Önkormányzatnál az alábbiak szerint alakul a foglalkoztatás:

* teljes munkaidőben foglalkoztatottak létszáma :

 Polgármester: 1 fő

 falugondnoki szolgáltatás: 1 fő

 közfoglalkoztatás: 7 fő

(2)Az Önkormányzat létszám-keretét 2017. január 1-jével az 5. melléklet tartalmazza.

1. A Képviselő-testület a 6. melléklet szerint megállapítja, hogy az Önkormányzatnak a Magyarország gazdasági stabilitásáról szóló 2011. évi CXCIV. törvény szerinti adósságot keletkeztető ügyletekből és kezességvállalásból származó kötelezettségei nincsenek.

**A 2017. évi költségvetés végrehajtásának szabályai**

**6. §**

(1) A képviselő-testület az államháztartásról szóló 2011. évi CXCV. törvény 34. §. (1)-(2) bekezdései alapján a jóváhagyott kiadási előirányzatok közötti átcsoportosítás jogát 500 e Ft értékhatárig a polgármesterre ruházza át. Az esetenkénti felhasználás a 100 e Ft-ot nem haladhatja meg.

(2) Az (1) bekezdésben foglalt átcsoportosításról a polgármester a képviselő-testületi ülésen beszámol. A költségvetési rendelet módosítására a polgármester ezzel egyidejűleg javaslatot tesz.

(3)Az év közben engedélyezett központi pótelőirányzatok felosztásáról - ha az érdemi döntést igényel - a képviselő-testület dönt a polgármesteri előterjesztésében, a költségvetési rendelet módosításával. Az Önkormányzat bevételi és kiadási előirányzatai év közben megváltoztathatóak.

**Záró rendelkezések**

**7. §**

Ez a rendelet 2017. február 17. napján lép hatályba, rendelkezéseit 2017. január 1-jétől kell alkalmazni.

Sopronnémeti, 2017. február 15.

 Bognár Sándor Pálfi Zoltánné

 polgármester jegyző

Kihirdetési záradék:

A rendelet kihirdetése 2017. február 16-án megtörtént.

 Pálfi Zoltánné

 jegyző